
26-TA-1250: Rīkojuma projekts (Vispārīgais)
Par sabiedrības ar ierobežotu atbildību "Vides investīciju fonds" pienākumiem un personāla izmaksām, kas nepieciešami enerģētiskās un transporta nabadzības mazināšanas atbalsta programmu īstenošanai

	1.
	Rīkojuma projekts
 Par sabiedrības ar ierobežotu atbildību "Vides investīciju fonds" pienākumiem, kas nepieciešami enerģētiskās un transporta nabadzības mazināšanas atbalsta programmu īstenošanai
	Priekšlikums (VK - 01.07.2026.)
Vēršam uzmanību, ka rīkojuma projekta nosaukums “Par sabiedrības ar ierobežotu atbildību “Vides investīciju fonds” pienākumiem, kas nepieciešami enerģētiskās un transporta nabadzības mazināšanas atbalsta programmu īstenošanai” nav atbilstošs rīkojuma saturam, jo rīkojuma projekts nenosaka sabiedrības ar ierobežotu atbildību “Vides investīciju fonds” pienākumus, bet paredz atļauju palielināt kopējo personāla izmaksu attiecību pret kopējiem kapitālsabiedrības ieņēmumiem. Ievērojot minēto, lūdzam precizēt rīkojuma projekta nosaukumu.

 
Piedāvātā redakcija
-
	Nav ņemts vērā
Klimata un enerģētikas ministrija ir izvērtējusi Valsts kancelejas sniegto priekšlikumu un skaidro, ka rīkojuma projekta nosaukums saglabājams esošajā redakcijā. Rīkojuma projekts ir izstrādāts, lai nodrošinātu sabiedrības ar ierobežotu atbildību “Vides investīciju fonds” iesaisti enerģētiskās un transporta nabadzības mazināšanas atbalsta programmu īstenošanā, nosakot attiecīgus uzdevumus, kuru izpildei nepieciešams nodrošināt atbilstošus administratīvos resursus. Savukārt atļauja palielināt kopējo personāla izmaksu attiecību pret kopējiem kapitālsabiedrības ieņēmumiem ir viens no instrumentiem minētā mērķa sasniegšanai.
	Rīkojuma projekts
 Par sabiedrības ar ierobežotu atbildību "Vides investīciju fonds" pienākumiem un personāla izmaksām, kas nepieciešami enerģētiskās un transporta nabadzības mazināšanas atbalsta programmu īstenošanai

	2.
	Rīkojuma projekts
 Pamatojoties uz likuma "Par valsts budžetu 2026. gadam un budžeta ietvaru 2026., 2027. un 2028. gadam" 83. pantu, atļaut 2026. gadā palielināt kopējās personāla izmaksas sabiedrībai ar ierobežotu atbildību "Vides investīciju fonds" par 3 procentiem salīdzinājumā ar iepriekšējo pārskata gadu.
	Iebildums (VK - 26.06.2026.)
Ņemot vērā likuma “Par valsts budžetu 2026. gadam un budžeta ietvaru 2026., 2027. un 2028. gadam” 83. pantā noteikto regulējumu, lūdzam precizēt rīkojuma projekta redakciju, skaidri norādot, ka atļauja tiek sniegta kopējo personāla izmaksu attiecības pret kopējiem kapitālsabiedrības ieņēmumiem Gada pārskatu un konsolidēto gada pārskatu likuma izpratnē palielināšanai salīdzinājumā ar iepriekšējo pārskata gadu, nevis personāla izmaksu palielināšanai.
No anotācijas un tās pielikumā ietvertās informācijas secināms, ka norādītais palielinājums ir saistīts ar plānoto personāla izmaksu pieaugumu, nevis ar kopējo personāla izmaksu attiecību pret kopējiem kapitālsabiedrības ieņēmumiem izmaiņām salīdzinājumā ar iepriekšējo pārskata gadu. Līdz ar to lūdzam pārskatīt un attiecīgi precizēt anotācijā un tās pielikumā ietverto informāciju par minētās attiecības procentuālo aprēķinu. Norādām, ka atbilstoši kapitālsabiedrības 2025.gada pārskatam par personāla izmaksu attiecība pret kopējiem ieņēmumiem bija 82% (noapaļojot). Līdz ar to atšķirība pret iepriekšējo gadu un šobrīd plānoto ir nebūtiska, tas ir, 0,58 procentu punkti.
Piedāvātā redakcija
-
	Ņemts vērā
Precizēta rīkojuma projekta redakcija, skaidri norādot, ka atļauja tiek sniegta kopējo personāla izmaksu attiecības pret kopējiem kapitālsabiedrības ieņēmumiem Gada pārskatu un konsolidēto gada pārskatu likuma izpratnē palielināšanai salīdzinājumā ar iepriekšējo pārskata gadu.
Pārskatīta un attiecīgi precizēta anotācijā un tās pielikumā ietvertā informāciju par procentuālo aprēķinu.
	Rīkojuma projekts
 Pamatojoties uz likuma "Par valsts budžetu 2026. gadam un budžeta ietvaru 2026., 2027. un 2028. gadam" 83. pantu, atļaut 2026. gadā sabiedrībai ar ierobežotu atbildību "Vides investīciju fonds" palielināt kopējo personāla izmaksu attiecību pret kopējiem kapitālsabiedrības ieņēmumiem Gada pārskatu un konsolidēto gada pārskatu likuma izpratnē par 0,58 procentpunktiem salīdzinājumā ar iepriekšējo pārskata gadu.

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 26.06.2026.)
Lūdzam anotācijas 1.3.sadaļas punktā “Problēmas apraksts” vārdus “VIF pieejamie tehniskās palīdzības līdzekļi 2026. gadā” aizstāt ar vārdiem “VIF prognozētās tehniskās palīdzības izmaksas 2026. gadā”, kā arī papildināt šo punktu ar informāciju, ka finansējums Plāna tehniskās palīdzības izmaksām tiks pieprasīts saskaņā ar Ministru kabineta 26.05.2026. sēdes protokola Nr. 29 77. § 3.punktā noteikto.
 
Piedāvātā redakcija
-
	Ņemts vērā
Anotācijas 1.3.sadaļas punktā “Problēmas apraksts” vārdi “VIF pieejamie tehniskās palīdzības līdzekļi 2026. gadā” aizstāti ar vārdiem “VIF prognozētās tehniskās palīdzības izmaksas 2026. gadā”, kā arī papildināts šis punkts ar informāciju, ka finansējums Plāna tehniskās palīdzības izmaksām tiks pieprasīts saskaņā ar Ministru kabineta 26.05.2026. sēdes protokola Nr. 29 77. § 3.punktā noteikto.

